Diari Oficial de la Generalitat Valenciana


Sumari del DOGV 4732, del 15-04-2004 (2004/3151)

ORDE de 12 de març de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària de Villafranca del Cid.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4732

Data del DOGV
:   15-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/3151


Data del document
:   12-03-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Vilafranca
    * ensenyament secundari
    * centre d'ensenyament
    * ensenyament públic

ORDE de 12 de març de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària de Villafranca del Cid. [2004/X3151]
  
El Decret 24/2004, de 20 de febrer, del Consell de la Generalitat, publicat en el DOGV de 24 de febrer de 2004, pel qual es crea l'Institut d'Educació Secundària de Villafranca del Cid, va autoritzar la Conselleria de Cultura, Educació i Esport a dictar les disposicions necessàries per al seu compliment i desenrotllament.
  
Per tant, escau ordenar l'inici de les activitats del centre i adoptar les mesures necessàries perquè puga desenrotllar la seua activitat acadèmica.
  
En virtut d'això, fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària de Villafranca del Cid, codi 53240749, iniciarà les seues activitats el curs acadèmic 2003/2004.
  
2. S'implanten, amb els efectes indicats en el punt anterior, les ensenyances següents:
  
- 30329762672 Tècnic en Producció de Teixits de Punt.
  
- 70991966927 Tècnic en Gestió Administrativa.
  
3. El centre impartirà el programa d'educació bilingüe Programa d'Ensenyament en Valencià (PEV).
  
Segon
  
El director territorial de Cultura, Educació i Esport de Castelló nomenarà l'equip directiu del centre, de conformitat amb el que establix l'article 14,3) del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià (DOGV de 8 de setembre).
  
Els nomenaments s'efectuaran de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.
  
Tercer
  
La Direcció General d'Ensenyament determinarà i gestionarà els fons necessaris per a la posada en funcionament i manteniment del centre, a més de dotar-lo de l'equipament i material didàctic necessaris. A este efecte, la Direcció Territorial de Cultura, Educació i Esport de Castelló n'efectuarà l'oportuna i raonada proposta.
  
Quart
  
La Direcció General d'Ensenyament podrà modificar el programa d'educació bilingüe que s'implanta en esta orde.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'1 de juliol del 2003.
  
València, 12 de març de 2004
  
El conseller de Cultura, Educació i Esport,